Godt 200 bilister er blevet vinket ind til siden af Nordjyllands Politi siden i går klokken 15.00 og til lørdag morgen klokken 07.00. Det er sket under politiets spritrazzia, som primært er foregået i Mariagerfjord Kommune. Vagtchef hos Nordjyllands Politi, Poul Badsberg, fortæller, at der i alt er skrevet 22 sager. Seks er sigtet for spirituskørsel, to kørte med narko i blodet, og en enkelt kørte uden førerbevis. Desuden kunne politiet skreve 13 andre sager. - Det er hverken mere eller mindre, end hvad vi plejer at få ud af sådan en indsats, men det er da ærgerligt, at folk stadig kører påvirkede rundt, siger vagtchefen ved Nordjyllands Politi.
Nordjyllands Politi kunne skrive 22 sager efter nattens spritrazzia.